Kamil Silajdžić - Wikipedia

# Kamil Silajdžić

### From Wikipedia

Kamil Silajdžić (1916, Breza - 28. april 1997, Sarajevo), bosanski efendija i hafiz

## [izmijeni] Biografija

Hadži Hafiz Kamil efendija Silajdžić je rođen 1916. godine u Brezi. Nakon što je završio osnovnu školu u rodnoj Brezi, Hafiz Silajdžić prelazi u Visoko gdje je započeo medresu, a zatim prelazi u Sarajevo gdje završava Gazi Husrev-Begovu Medresu 1934. godine. Istovremeno završava i hifz 1934. Nakon toga, započeo je muallimsku karijeru predavajući u raznim mektebima. Kratko vrijeme je predavao i u rodnoj Brezi, a zatim prelazi u Ulema-medžlis i radi kao činovnik. Godine 1958. počinje predavati kiraet u Gazijinoj Medresi, i na toj poziciji ostaje punih trideset godina. Za to vrijeme, izvodi veći broj hafiza kojima je uvijek ujedno bio i muhafiz i zaštitnik. Pored kiraeta, predavao je i Akaid. Dugogodišnja vezanost za Gazijinu Medresu mu je omogućila da lično upozna i razvije prijateljstvo sa velikim brojem uglednih alima, uključujući Ahmed ef. Bureka, Mehmed ef. Handzica, Kasim ef. Dobracu, i Husein ef. Đozu.

Preselio je 28. aprila 1997. godine, tri dana nakon dženaze njegove hanume. Iza sebe je ostavio dvojicu sinova od kojih je jedan Dr. Haris Silajdžić, bivši ministar vanjskih poslova i premijer RBiH i sadasnji ko-premijer BiH, i kćerku Sadžidu Silajdžić, bivšu ambsadorku BiH u Ankari i Islamabadu.

## [izmijeni] Djela

- "Tedžvid", udžbenik pravilnog učenja Kur'ana, ko-autor sa hafizom Ibrahim ef. Trebinjcem, Sarajevo, 1973.

## [izmijeni] Vanjski linkovi

- Bosanski alimi

Preuzeto sa: "http://bs.wikipedia.org../../../k/a/m/Kamil_Silajd%C5%BEi%C4%87_7932.html"

Kategorije: Muškarac | 1916 rođenja | 1997 smrti | Breza | Efendije

##### Views

- Članak
- Razgovor
- Trenutna verzija

##### Pretraga